**Наташа Нінкавіч** (сербск.: Наташа Нинковић / Natasa Ninkovic; 22 ліпеня 1972, Трэбіне) — сербская актрыса тэатра і кіно, найболей вядомая па ролях у фільмах «Ратаваннік», «Жыццё і вайна», «Прафесіянал», «Пастка». Лаўрэат некалькіх прэстыжных прэмій, неаднаразова прызнавалася лепшай акторкай айчынных і замежных кінафэстаў.

Біяграфія
---------

Наташа Нінкавіч нарадзілася 22 ліпеня 1972 года ў горадзе Трэбіне, Сацыялістычная Федэратыўная Рэспубліка Югаславія (цяпер Рэспубліка Сербская, Боснія і Герцагавіна). Дзяцінства правяла тамсама з бацькамі Бранка і Міленай Нінкавіч, скончыла мясцовыя пачатковую і сярэднюю школы. Пасля сканчэння школы адправілася ў Бялград і паступіла ў Бялградскі ўніверсітэт, дзе праходзіла навучанне на Факультэце драматычнага мастацтва пад кіраўніцтвам прафесара Уладзіміра Еўтавіча. Яе аднакурснікамі былі такія вядомыя артысты Ваяр Чэткавіч, Сяргей Трыфунавіч і Нябойша Глогавац. Скончыла ўніверсітэт у 1994 годзе.

Здымацца ў кіно Нінкавіч пачала ўжо падчас навучання ва ўніверсітэце ў 1989 годзе, так яна выканала эпізадычныя ролі ў фільмах «Лепшы» і «Тры квіткі ў Галівуд». Стала вядомая шырокай грамадскасці ў 1998 годзе, згуляўшы адну з галоўных роляў у касавым амерыканскім фільме «Ратаваннік», прысвечаным трагічным падзеям Баснійскай вайны. За гэту ролю яна ганаравалася некалькіх прэстыжных кінаўзнагарод, у прыватнасці была прызнана лепшай актрысай на расійскім фестывалі «Кінатаўр» у Сочы, атрымала некалькі ўзнагарод на сербскім фестывалі дасягненняў айчынных актораў у Нішы.

У 2003 і 2004 гадах знялася ў фільме «Прафесіянал» і тэлесерыяле «Змяшаны шлюб» адпаведна. У 2006 і 2007 гадах адзначылася памятнымі ролямі ў серыяле «Вар'ят, заблытаны, нармальны» і фільме «Пастка», які таксама сабраў мноства кінапрэмій рознай ступені значнасці. У 2008 годзе выканала адну з галоўных роляў у тэлесерыяле «Паранены арол».

Выканала мноства роляў у спектаклях на сцэне Нацыянальнага тэатра ў Бялградзе. Мае некалькі тэатральных узнагарод: у 2002 годзе ганаравана прыза фэсту «Дні камедыі» за ўдзел у пастаноўцы «Сон у летнюю ноч», у 2005 годзе прызнана лепшай актрысай па версіі Бялградскага драматычнага тэатра за спектакль «Трансільванія», тройчы прызнавалася лепшай акторкай Нацыянальнага тэатра ў Бялградзе (2001, 2002, 2010).

Жыве ў Бялградзе. Замужам за Ненадам Шарэнацам, ёсць двое дзяцей — двайняты Лука і Матыя.

Зноскі
------

1. ↑  Nataša Ninković // filmportal.de — 2005. Праверана 9 кастрычніка 2017.<a href='https://wikidata.org/wiki/Track:Q15706812'></a>
2. ↑  "Nataša Ninković". *www.trebinje.info* [Bosnian]. Архівавана з арыгінала 20 красавіка 2007. Праверана 11 December 2011. `{{cite news}}`: Невядомы параметр `|deadurl=` ігнараваны (прапануецца `|url-status=`) (даведка)Папярэджанні CS1: невядомая мова (link) Архіўная копія **(нявызн.)**. Архівавана з першакрыніцы 20 красавіка 2007. Праверана 8 красавіка 2016.
3. ↑  "Nataša Ninković". *National Theatre in Belgrade* [Serbian]. Архівавана з арыгінала 7 мая 2008. Праверана 11 December 2011. `{{cite news}}`: Невядомы параметр `|deadurl=` ігнараваны (прапануецца `|url-status=`) (даведка)Папярэджанні CS1: невядомая мова (link) Архівавана 7 мая 2008. Архіўная копія **(нявызн.)**(недаступная спасылка). Архівавана з першакрыніцы 7 мая 2008. Праверана 8 красавіка 2016.
4. ↑  Maksimović, Danijela (23 November 2008). "Gluma je dovoljan razlog za sreću" [Serbian]. Праверана 11 December 2011.`{{cite news}}`: Папярэджанні CS1: невядомая мова (link)

Спасылкі
--------

* Наташа Нінкавіч на сайце «Internet Movie Database» (англ.)

|  |  |
| --- | --- |
| ⚙️   Тэматычныя сайты | AllMovie · AlloCiné · Česko-Slovenská filmová databáze · Danish Film Database · Filmportal · Internet Movie Database · КиноПоиск |
| 

| Нарматыўны кантроль |
| --- |
| BNE: XX5095448 · BNF: 169577873 · CONOR: 47374435 · GND: 1061702391 · ISNI: 0000 0001 2023 921X · LCCN: no2008154863 · NKC: xx0179142 · NLP: a0000001286250 · SUDOC: 194486508 · VIAF: 302942433 |

 |